మతము కాదు మన హైందవ ధర్మం - ఇది ఒక మానవధర్మం - Sanatana Dharma is The Way of Life
Homeహైంధవ ధర్మం మతము కాదు మన హైందవ ధర్మం - ఇది ఒక మానవధర్మం - Sanatana Dharma is The Way of Life
హైందవ ధర్మం అనేది మతమనుకుంటాం. కాని నిజానికది ఓ భారతీయ ధర్మం. భరత ఖండమంతటికీ చెందిన ఓ సైద్ధాంతిక ధర్మం. దీనినే మానవధర్మమనీ అంటాం.
'ఆత్మవత్సర్వ భూతేషు' అని చెప్పగలిగే ధర్మం. సనాతనధర్మమే! సాటివారెవ్వరికీ ఏ బాధా - అవరోధమూ కలగకుండా మోక్షాన్ని దర్శింపచేసేది కేవలం హైందవ ధర్మమే. ఏ మతంకూడా ఏ ఇతర ధర్మాన్నీ అవహేళన చేయని, వ్యతిరేకించని ఛెప్పదు.
పరబ్రహ్మకీ, సర్వవ్యాపకతకీ హైందవ ధర్మమే మూలాధారమైనది మనది పుణ్యభూమి, తపోభూమి, కర్మభూమి.
పవిత్ర గంగా నది
ఇక్కడ పవిత్రనదులు సజీవంగా ప్రవహిస్తున్నాయి. మహోన్నత పర్వతాలున్నాయి. ప్రాచీనమైన సభ్యతా - సంస్కృతులు విరాజిల్లుతున్నాయి. మానవజీవనానికి అనువైన శీతోష్ణ స్థితి వుంది రమణీయ ప్రకృతి శోభిల్లుతూ ఉన్నది. వనరులెనె్నన్నో సమృద్ధిగా ఉన్నాయి.
పరోపకారంమిదం శరీరం అన్న ఆర్యోక్తికి అంకితమై అజరామరులైన తపోధనలు, ఋషులు, యోగులు, సిద్ధులు, కవులు, కళాకారుల గురించి మన మెరుగుదుము. ఈ అఖిల జగతిని సుఖంగా, క్షేమంగా వుంచగల శాశ్వత సూత్రాలకు ఆచార సంహితను 'ధర్మం' అని నామకరణం చేశారు. దీనినే మానవధర్మం, సనాతన ధర్మం, హైందవ ధర్మం అన్నారు.
హైందవ ధర్మం ఓ ప్రవక్తవల్లనో, ఓ వ్యక్తి తపస్సు వల్లనో ఏర్పడింది కాదు. అనేకవేల సంవత్సరాల సాధనలోంచి, కాలక్రమేణా ఆవిర్భవించిన మహాధర్మమిది. ఎందరో యోగిపుంగవుల, ఋషుల, దార్శనికుల ఆత్మజ్ఞానానికి ప్రతీకలైన వేదాలు, ఉపనిషత్తులు, పురాణగాధల రూపంలో ఆవిష్కృతమైన జీవన విధానమిది.
వైదికత్వం నిజానికి జీవితానికి - ప్రకృతికీ సంబంధించిన ఆధ్యాత్మిక మార్గం. మన ఆధ్యాత్మిక సంపదను వేదాంతమన్న పేరూ ఉంది. వేదాంతంలో మోక్షం గురించి, ఆత్మ సాక్షాత్కారం గురించి, పరబ్రహ్మ, సృష్టికర్త, ఆత్మ, ప్రకృతి, కర్మసిద్ధాంతం, పునర్జన్మ బంధనాలు, స్వేచ్ఛ మొదలైన అనేక అంశాలపైన చర్చలుంటాయి. తాత్విక చింతన యోగవిద్య వీటిలో అంతర్లీనమై ఉంటాయి. అసలు వేదాంతమే హైందవ ధర్మసారం. ఇలా రూపుదిద్దుకున్న హిందుత్వం (వైదికత్వం) అందించిన జీవన రచనా విధానం వల్లనే హైందవ సమాజం 'చిరంజీవి' అయింది.
బాధాతప్తుల బాధను దూరం చేయడమే మానవుడి పరమధర్మమని మనధర్మం చెబుతోంది. మానవజన్మ లభించినందుకు మనం గర్వించాలి. పొంగిపోవాలి. ఏ త్యాగానికైనా సిద్ధపడాలి.
మనకర్మలే మన జీవితాన్ని ఆదేశిస్తాయన్న వాస్తవాన్ని కళ్ళకు కట్టినట్టు చూపిస్తోంది హైందవ దృక్పథం.
ఇహపరాల సంగతి సరే - నేటి మన రాజకీయ, సామాజిక, ఆర్థిక నైతిక సమస్యలకు పరిష్కారమార్గం చూపగలిగే మహత్తర శక్తి మన హైందవ ధర్మచింతన ప్రసాదిస్తున్నది.
ఈ దుర్లభమైన మానవజన్మను సద్వినియోగపరచుకోవాలంటే ఐహిక ప్రలోభాలకు తలొగ్గక, ఆత్మజ్ఞానాన్నీ, ఆత్మతతాత్త్వన్నీ ఆకళింపు చేసుకుని, హైందవ తాతిత్వకతను అవగాహన చేసుకోవాలి. తన జీవితానికి అన్వయిపరచుకోవాలి. తన జీవన కాలంలోని ప్రతి క్షణాన్నీ హైందవ ధర్మాచరణకు అంకితం చేసుకోవాలి.
matamu kaadu mana haindava dharmam - idhi oka maanavadharmam - Sanatana Dharma is The Way of Life
Homehaindhava dharmam matamu kaadu mana haindava dharmam - idhi oka maanavadharmam - Sanatana Dharma is The Way of Life
haindava dharmam anedi matamanukuntam. kaani nijaanikadi oo bhaarateeya dharmam. bharata khandamantatikee chendina oo saiddhaantika dharmam. deenine maanavadharmamanee antam.
'aatmavatsarva bhooteshu' ani cheppagalige dharmam. sanatanadharmame! saativaarevvarikii e badha - avarodhamuu kalagakunda mokshaanni darsimpachesedi kevalam haindava dharmame. e matankuda e itara dharmanni avahelana cheyani, vyatirekinchani cheppadu.
parabrahmaki, sarvavyaapakatakii haindava dharmame moolaadhaaramainadi manadi punyabhoomi, tapobhoomi, karmabhoomi.
pavitra gangaa nadi
ikkada pavitranadulu sajeevamgaa pravahistunnaayi. mahonnata parvataalunnaayi. praacheenamaina sabhyata - samskrutulu viraajillutunnaayi. maanavajeevanaaniki anuvaina sheetoshna sthiti vundi ramaneeya prakruti sobhillutuu unnadi. vanarulennanno samruddhigaa unnaayi.
paropakaarammidam sareeram anna aaryoktiki ankitamai ajaraamarulaina tapodhanalu, rushulu, yogulu, siddhulu, kavulu, kalaakaarula gurinchi mana merugudumu. ee akhila jagatini sukhamgaa, kshemangaa vunchagala saashwata suutraalaku aachaara samhitanu 'dharmam' ani namakaranam chesaru. deenine maanavadharmam, sanaatana dharmam, haindava dharmam annaru.
haindava dharmam oo pravaktavallano, oo vyakti tapassu vallano erpadindi kaadu. anekavela samvatsaraala saadhanaloonchi, kalakramena aavirbhavinchina mahaadharmamidi. endaro yogipungavula, rushula, daarsanikula aatmagnaanaaniki prateekalaina vaedaalu, upanishattulu, puraanagaadhala roopamlo aavishkrutamaina jeevana vidhaanamidi.
vaidikatvam nijaaniki jeevitaaniki - prakrutikee sambandhinchina aadhyaatmika maargam. mana aadhyaatmika sampadanu vedantamanna paeruu undi. vedaantamlo moksham gurinchi, aatma saakshaatkaaram gurinchi, parabrahma, srushtikarta, aatma, prakruti, karmasiddhaantam, punarjanma bandhanaalu, swechha modalaina aneka amsaalapaina charchaluntaayi. taatvika chintana yogavidya veetilo antarleenamai untaayi. asalu vedantame haindava dharmasaram. ilaa roopudiddukunna hindutvam (vaidikatvam) andinchina jeevana rachana vidhaanam vallane haindava samajam 'chiranjeevi' ayindi.
baadhaataptula baadhanu dooram cheyadame manavudi paramadharmamani manadharmam chebutondi. manavajanma labhinchinanduku manam garvinchaali. pongipovali. e tyaagaanikainaa siddapadaali.
manakarmale mana jeevitaanni aadesistaayanna vaastavaanni kallaku kattinattu chupistondi haindava drukpatham.
ihaparaala sangati sare - neti mana rajakeeya, saamaajika, aardhika naitika samasyalaku parishkaaramaargam choopagalige mahattara sakti mana haindava dharmachintana prasaadistunnadi.
ee durlabhamaina maanavajanmanu sadviniyogaparachukovala aihika pralobhaalaku taloggaka, aatmagnaanaannii, aatmatataattvannii aakalimpu chesukuni, haindava taatitvakatanu avagaahana chesukovali. tana jeevitaaniki anvayiparachukovali. tana jeevana kaalamlooni prati kshanaannii haindava dharmacharanaku ankitam chesukovali.